Drie sterf tydens skietery in JhbSkietery by Wanderers-taxistaanplek in Joubert Park, Johannesburg (Foto: Netcare 911) Drie persone is dood en twee ernstig beseer ná ŉ skietery by Wanderers-taxistaanplek in Joubert Park in sentraal Johannesburg. Kapt. Mavela Masondo, woordvoerder van die polisie, het gesê hulle is warm op die verdagte se spoor. “Ons ondersoek drie sake van moord en twee van poging tot moord. Volens die inligting wat ons ontvang het, het ŉ onbekende man Donderdagaand lukraak by die Wanderers-taxistaanplek begin skiet. Niemand is nog tot dusver in hegtenis geneem nie.” Hy het gesê die motief vir die skietery is nog nie bekend nie. Hulle stel verder ondersoek in. Paramedici het net voor 22:00 op die oproep reageer. “Drie mans, wat geringe tot matige beserings opgedoen het, is op die toneel behandel,” het Tebogo Magoro, woordvoerder van Netcare 911, gesê. “Drie mans is ongelukkig op die toneel dood verklaar.”